Na účte dlhodobého finančného majetku účtovná jednotka vykazuje majetkový podiel v spoločnosti Matador - Obnova, a.s. 172,5 mil. Sk a v spoločnosti Prevádzková vodárenská spoločnosť Bratislava, a.s. 1,1 mil. Sk, ktoré boli vymazané z obchodného registra, v Hasičskej poisťovi, a.s. vo výške 24,4 mil. Sk a v spoločnosti Slovakia Bus vo výške 0,5 mil. Sk, ktoré sú v konkurze a v spoločnosti Halbart Slovakia vo výške 5,050 mil. Sk, ktorá prestala vykonávať činnosť. Účtovná jednotka mala (v súlade s § 24 a 25 zákona č. 431/2002 Z.z. o účtovníctve) všetky majetkové podiely ku dňu, ku ktorému sa zostavuje účtovná závierka oceniť v prípadoch, že ocenenie je nižšie ako ocenenie vyjadrené v účtovníctve. Účtovná jednotka v rámci dokladovej inventarizácie k 31.12.2005 vykazuje na účtoch pohľadávok a záväzkoch účtovné prípady po lehote splatnosti. Vysporiadanie sa s týmito pochybnými pohľadávkami by malo dopad na zníženie majetku účtovnej jednotky o viac, ako 520 miliónov Sk.
Podľa môjho názoru, okrem vplyvu skutočností uvedených v predchádzajúcom odseku, účtovná závierka vyjadruje verne vo všetkých významných súvislostiach finančnú situáciu spoločnosti k 31. decembru 2005 a výsledky jej hospodárenia za rok, ktorý sa skončil k uvedenému dátumu, v súlade so slovenským zákonom o účtovníctve.
5. mája 2006
Ing. Ľudmila Košecká Zodpovedný audítor Licencia SKAu č. 730 Tomášikova 9
821 O 1 Bratislava